LV    LV 
 
 
 EIROPAS  
KOMISIJA   
Briselē, 10.3.2015.  
COM(2015) 124 final  
2013/0371 (COD)  
  
KOMISIJAS PAZIŅOJUMS EIROPAS PARLAMENTAM,  
 
ko izstrādā atbilstīgi Līguma par Eiropas Savienības darbību 294.  panta 6.  punktam,  
 
par 
Padomes nostāju attiecībā uz Eiropas Parlamenta un Padomes direktīvas, ar ko 
Direktīvu  94/62/EK groza attiecībā uz vieglās plastmasas iepirkumu maisiņu patēriņu, 
pieņemšanu  
(Dokuments attiecas uz EEZ)   
LV 2   LV 2013/0371 (COD)  
KOMISIJAS PAZIŅOJUMS EIROPAS PARLAMENTAM,  
 
ko izstrādā atbilstīgi Līguma par Eiropas Savienības darbību 294.  panta 6.  punktam,  
 
par 
Padomes nostāju attiecībā uz Eiropas Parlamenta un Padomes direktīvas, ar ko 
Direktīvu  94/62/EK groza attiecībā uz vieglās plastmasas iepirkumu maisiņu patēriņu, 
pieņemšanu  
(Dokuments attiecas uz EEZ)  
1. PRIEK ŠVĒSTURE  
Datums, kad priekšlikums nosūtīts Eiropas Parlamentam un Padomei 
(dokuments COM(2013)  0761 final – 2013/0371 (COD)):  2013.  gada 
4. novembris.  
Eiropas Ekonomikas un sociālo lietu komitejas atzinuma datums:  2014.  gada 
26. februāris.  
Reģionu komitejas atzinuma datums:  2014.  gada 
2. aprīlis.  
Eiropas Parlamenta nostājas datums (pirmais lasījums):  2014.  gada 
16. aprīlis.  
Padomes nostājas pieņemšanas datums:  2015.  gada 
2. marts.  
2. KOMISIJAS  PRIEKŠLIKUMA  MĒRĶIS  
Priekšlikuma mērķis ir samazināt vieglās plastmasas iepirkumu maisiņu patēriņu, tādējādi 
mazinot šādu maisiņu radīto piegružojumu, un novērst to nonākšanu vidē, kur tie sadalās 
aizvien mazākos gabaliņos un, visbeidzot, mikroplastmasas veidā paliek tajā ļoti ilgu laiku, 
nodarot ievērojamu kaitējumu dzīvniekiem un augiem, jo īpaši ūdens vidē.  
3. KOMENTĀRI  PAR  PADOMES  NOSTĀJU  
Padomes nostāja atspoguļo politisko vienošanos, ko Eiropas Parlaments un Padome panākuši 
2014.  gada 17.  novembrī, un tā sasaucas ar Komisijas priekšlikuma galveno mērķi samazināt 
vieglās plastmasas iepirkumu maisiņu patēriņu, tomēr dažos aspektos tā atšķiras no 
priekšlikuma, un tajā ir ieviesti papildu elementi.  
Komisijas priekšlikumā dalībvalstīm ir noteikts pienākums veikt pasākumus, vienlaikus 
saskaņā ar subsidiaritāte s principu ļaujot tām pašām lemt par konkrētām īstenošanas 
metodēm. Padomes un Eiropas Parlamenta panāktais kompromiss uzliek dalībvalstīm par 
pienākumu iekļaut šajos pasākumos vismaz valsts līmeņa samazināšanas mērķi un/vai 
obligātu cenas noteikšanu. Ja d alībvalsts izvēlas ieviest valsts līmeņa samazināšanas mērķi, 
tas jau ir noteikts kompromisa tekstā.  
LV 3   LV Laikā, kad Komisija nāca klajā ar attiecīgo priekšlikumu, tā neuzskatīja par lietderīgu 
ierosināt obligātu cenas noteikšanu vai kvantitatīvu samazināšanas mērķi, jo tā apzinājās ar 
datu pieejamību un kopīgām mērīšanas metodēm saistītās grūtības un uzskatīja, ka 
dalībvalstis var pareizāk izvēlēties pasākumus, ar kuriem samazināms plastmasas iepirkumu 
maisiņu patēriņš.  
Kaut gan Komisija šos noteikumus uzskata par pārāk preskriptīviem, tā var kompromisa vārdā 
akceptēt tos kā paketes daļu.  
Komisija var akceptēt turpmāk norādītos papildu elementus, kas ieviesti Padomes nostājas 
dokumentā.  
 Pienākums Komisijai un dalībvalstīm vismaz pirmajā gadā pēc direktīvas transponēšanas 
dienas aktīvi veicināt sabiedrības informēšanas un izpratnes veicināšanas kampaņas.  
 Iespēja dalībvalstīm īstenot direktīvai atbilstīgus pasākumus, kompetentajām iestādēm 
vienojoties ar attiecīgajām tautsaimniecības nozarēm.  Direktīvas par ie pakojumu un 
izlietoto iepakojumu 22.  pantā šāda iespēja jau ir paredzēta attiecībā uz savākšanas un 
nodošanas un reģenerācijas sistēmām.  
 Komisijas pienākums 12  mēnešos pēc direktīvas stāšanās spēkā izstrādāt un pieņemt 
īstenošanas aktu par metodiku vieglās  plastmasas iepirkumu maisiņu gada patēriņa 
aprēķināšanai uz vienu cilvēku un par ziņošanas formātu. Komisija apzinās vajadzību pēc 
pieejamiem ticamiem datiem un uzskata šo pienākumu par principā pieņemamu, kaut arī 
tas palielina administratīvo slogu dalīb valstīm un uzņēmējiem. Tomēr īstenošanas akta 
izstrādei un oficiālai pieņemšanai varētu būt vajadzīgs ilgāks laiks nekā paredzētie 
12 mēneši.  
Lai gan Komisija uzskata, ka vairāki elementi sniedzas tālāk par tās priekšlikuma mērķi un 
tāpēc būtu jāaplūko pla šākā kontekstā, tā var kā kompromisa variantu akceptēt turpmāk 
norādītos papildu elementus, kas ieviesti Padomes nostājas dokumentā.  
 Komisijas pienākums 24  mēnešos pēc direktīvas stāšanās spēkā izstrādāt un pieņemt 
īstenošanas aktu par bionoārdāmu un mājsa imniecībā kompostējamu plastmasas 
iepirkumu maisiņu marķējumu.  
 Komisijas pienākums 24  mēnešos pēc direktīvas stāšanās spēkā novērtēt, kāda aprites 
cikla ietekme ir dažādām iespējām samazināt ļoti vieglās plastmasas maisiņu patēriņu, un 
vajadzības gadījumā  iesniegt tiesību akta priekšlikumu.  
 Komisijas pienākums 24  mēnešos pēc direktīvas stāšanās spēkā izpētīt oksonoārdāmās 
plastmasas iepirkumu maisiņu izmantošanas ietekmi uz vidi, sniegt ziņojumu Eiropas 
Parlamentam un Padomei un vajadzības gadījumā iesnie gt tiesību akta priekšlikumu par 
šo jautājumu.  
4. SECINĀJUMS  
Lai gan Komisija pauž nožēlu, ka likumdevēju vienošanās ietver dažus elementus, kas ir ārpus 
Komisijas priekšlikuma darbības jomas un nav saskaņā ar labāka regulējuma principiem, tā 
atzinīgi vērt ē to, ka likumdevēji ir vienojušies par tās priekšlikumu.  
Kompromisa vārdā Komisija var atbalstīt Padomes pieņemto nostāju, lai Eiropas Parlaments 
varētu pieņemt galīgo tekstu otrajā lasījumā.  
Tomēr Komisija uzskata, ka tai jānāk klajā ar šādu deklarāciju.  
Komisija atsauc atmiņā 2013.  gada 4.  novembra priekšlikuma mērķus ierobežot 
plastmasas iepirkumu maisiņu patēriņa negatīvo ietekmi uz vidi, samazinot patēriņa 
apjomu un tādējādi mazinot šādu maisiņu radīto piegružojumu. Komisija atzinīgi 
LV 4   LV vērtē par priekšl ikumu panākto vienošanos, tomēr norāda, ka galīgais teksts, par kuru 
vienojušies likumdevēji, ietver vairākus elementus, kas ir ārpus Komisijas 
priekšlikuma darbības jomas un neatbilst labāka regulējuma principiem. Tas varētu 
apgrūtināt direktīvas turpmāko  piemērošanu un radīt problēmas dalībvalstīm, 
Komisijai, patērētājiem un uzņēmējiem.  
Jautājumi, kas raisa bažas, ir šādi:  
 bionoārdāmu maisiņu un mājsaimniecībā kompostējamu maisiņu marķējuma 
ieviešana bez ietekmes novērtējuma;  
 papildu administratīvais slog s dalībvalstīm un uzņēmējiem, arī jauni ziņošanas 
pienākumi un marķēšanas prasības;  
 noteikumi, kuri būtu labāk iztirzājami saistībā ar Komisijas Zaļo grāmatu par 
plastmasas atkritumiem, piemēram, ziņojumā par “oksonoārdāmu” plastmasas 
maisiņu izmantošanu;  
 iespēja attiecībā uz plastmasas maisiņiem veikt dažādus pasākumus atkarībā 
no to ietekmes uz vidi vai citām īpašībām; tas varētu radīt problēmas saistībā 
ar nediskriminēšanas un proporcionalitātes principiem un vienotā tirgus 
principiem;  
 iespēja noteikt p atēriņa mērķus, kas atbilst direktīvā noteiktajam līmenim, kaut 
arī nav attiecīgo statistikas datu par visām dalībvalstīm;  
 pārāk īsi termiņi, kuros jāizstrādā un jāpieņem īstenošanas akti par metodiku, 
kā sniedzami ziņojumi par vieglās plastmasas iepirkumu  maisiņu patēriņu, un 
par bionoārdāmu plastmasas iepirkumu maisiņu etiķetēm un marķējumiem.